open-index/open-wikipedia-markdown huggingface dataset:
שדרות בן ציון

**שדרות בן ציון** היא שדרה בעיר תל אביב הקרויה על שמו של ש. בן-ציון, שם העט של שמחה אלתר גוטמן, סופר ומתרגם עברי.

## מבנה
השדרה נמשכת מכיכר הבימה, בפינת רחוב אחד העם ושדרות תרס"ט, עד כיכר מיכאל'ס בפינת רחוב המלך ג'ורג'. בהמשך ישיר לשדרות בן ציון מערבה לרחוב המלך ג'ורג' נמשך רחוב בוגרשוב עד הים. שדרות בן ציון הן הגבול הצפוני של רובע לב תל אביב.

לאחר היבחרו של רון חולדאי לראש עיריית תל אביב בשנת 1998, החלו בשיפוץ שדרות העיר ובהן שדרות בן ציון. השדרות התמלאו בעצים, פרחים, דשא וספסלים. סומנו שבילי אופניים ומעברי הרחובות נהיו נוחים יותר. בעקבות השיפוץ, התמלאו השדרות באוכלוסיית האזור והפכו לאחד ממוקדיה המובילים של תל אביב. עקב כך נגרמה עלייה במחירים ובביקוש לבתי מגורים ומשרדים לאורך השדרה.

שדרות בן ציון מתחילות ברחוב המלך ג'ורג' ומסתיימות ברחוב אחד העם. בין השאר הן תוחמות את רחוב מלצ'ט ורחוב ורבורג.

## מבנים קרובים
* בית ז'בוטינסקי (מצודת זאב)
* האוזן השלישית
* הבימה
* היכל התרבות









## ראו גם

*תוכנית גדס
*העיר הלבנה

## קישורים חיצוניים

קטגוריה:הצפון הישן: תחבורה
קטגוריה:לב העיר
בן ציון
שדרות נורדאו

**שדרות נוֹרְדָאוּ** היא שדרה בעיר תל אביב, בצפונו של הצפון הישן, אשר קרויה על שמו של הסופר והמנהיג הציוני מקס נורדאו. השדרות היו גבולה הצפוני של העיר בשנות ה-20.

## מבנה
שדרות נורדאו הן הצפוניות ביותר במכלול השדרות שחוצות לרוחב (ממערב למזרח) את תל אביב שמדרום לנחל הירקון. השדרה מתחילה ברחוב הירקון בשולי גן העצמאות (במקום שבו ניצב בעבר מלון שרתון) ומסתיימת ברחוב אבן גבירול, סמוך לכיכר הקַסטֶל, מעט צפונית לרחוב פנקס.

בצדה הצפוני של השדרה, בין הרחובות הירקון ובן-יהודה, נבנו בשנות ה-30 מעונות עובדים ח', בתכנונו של אריה שרון.

בעשור האחרון שופצו שדרות העיר ובהן גם שדרות נורדאו. השדרות מלאו בעצים, פרחים, ספסלים וברזיות, סומנו שבילי אופניים ומעברי הרחובות נהיו נוחים יותר. בחלקים המערביים של השדרות ניטעו שדרות צפופות של עצי דקל, ובחלקן המזרחי שומרו עצי פיקוס השדרות. בין הרחובות דיזנגוף לסוקולוב ניטעה צמחייה צפופה של סוף.

ממערב למזרח, שדרות נורדאו חוצות בין השאר את:
* רחוב הירקון
* רחוב בן-יהודה
* רחוב דיזנגוף
* רחוב סוקולוב
* רחוב אבן גבירול

בניינים ברחוב שבהם התגוררו בעבר אישים ידועים:
* שדרות נורדאו מס' 30 – המשורר והמחזאי נתן אלתרמן, אשתו שחקנית הקאמרי רחל מרקוס, ובתם המשוררת תרצה אתר.
* שדרות נורדאו מס' 41 – השחקנית ובמאית הדיבוב שפרירה זכאי עד אמצע שנות ה-80.
* שדרות נורדאו מס' 81 – השחקן, הבמאי והתסריטאי אסי דיין.

## אתרים קרובים
* חוף שרתון וחוף הילטון

## ראו גם

* תוכנית גדס

## קישורים חיצוניים

## הערות שוליים

נורדאו
קטגוריה:הצפון הישן: תחבורה
קטגוריה:הנצחת מקס נורדאו
לוקרנו

**לוקרנו** (באיטלקית: **Locarno**) היא עיר שווייצרית בקנטון הדרומי טיצ'ינו, בקצהו הצפוני של אגם מאג'ורה, בסמוך לעיירה אסקונה. אוכלוסייתה נכון ל-2019 מונה כ-15,776 תושבים, מתוכם כ-10,374 שווייצרים וכ-5402 זרים.

בכל שנה בחודש אוגוסט נערך בכיכר הגדולה שבעיר פסטיבל סרטים בינלאומי. הפסטיבל נקרא "פסטיבל לוקרנו" וכמה מיוצרי הקולנוע הישראלים זכו שם בפרסים יוקרתיים.

בשנת 1925 נחתמו בעיר הסכמי לוקרנו.

## ערים תאומות

* 
* 
* 
* 
* 

## קישורים חיצוניים

* 
* 

## הערות שוליים

קטגוריה:שווייץ: ערים
קטגוריה:טיצ'ינו (קנטון)
הוואלי (עיר)

**הוואלי** (באנגלית: **The Valley**) היא בירת אנגווילה וגם "העיר הראשית" על האי. בשנת 2001 מנתה אוכלוסייתה 1,169 תושבים.

בוואלי ישנן דוגמאות מועטות לאדריכלות קולוניאלית עקב שינוי מיקום הרשויות של אנגווילה לסנט קיטס בשנת 1825; עם זאת, בית וולבלייק אשר נבנה בשנת 1787, עודנו עומד ומשמש כמגורים של בכירי הכנסייה הנוצרית באי.

## אקלים
האקלים בהוואלי מוגדר כאקלים טרופי רטוב ויבש (Aw לפי שיטת קפן). ברוב השנה, הטמפרטורות נעות בין 23 ל־31 מעלות צלזיוס. בשנה ממוצעת יורדים 97 מילימטרים של משקעים.

## קישורים חיצוניים

* מפת העיר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנגווילה
קטגוריה:הטריטוריות הבריטיות שמעבר לים: ערי בירה
קטגוריה:הקריביים: ערי בירה
ארקסילאוס

**ארקסילאוס** (ביוונית: **Ἀρκεσίλαος**; 316-241 לפנה"ס) היה פילוסוף יווני, מייסד האקדמיה האפלטונית התיכונה באתונה ואחד מממשיכיו של פירון מאליס, מייסד זרם הספקנות בפילוסופיה היוונית.
## חייו
ארקסילאוס נולד בפיטאנה שבאיוליה, הוכשר בידי אוטוליקוס המתמטיקאי ומאוחר יותר חונך באתונה בידי תאופרסטוס וקראנטור, אשר על ידם הובל להצטרף אל האקדמיה האפלטונית. הוא התחבר לפולמון מאתונה ולקראטס מאתונה, שמהם ירש את ראשות האקדמיה (σχολάρχης) ב-264 לפנה"ס.

דיוגנס לארטיוס אומר שבדומה ליורשו לאסידס, הוא נפטר בעקבות שתיית יתר, אולם עדויותיהם של מכריו ואחרים שוללות גרסה זו של סיפור מותו, וידוע שהיה לו כבוד רב מאוד בקרב האוכלוסייה האתונאית. הדוקטרינה שלו, שכנראה רובה קיבלה את השראתה בעקבות כתביהם של אחרים, מציגה התקפה על האסכולה הסטואית (φαντασία καταληπτική) שלפיה קיימת אמת ודאית שהיא התבונה האלוהית המונחת ביסודו של הסדר שביקום. השקפתו של ארקסילאוס הייתה מונחית על ידי אלמנט הספקנות החבוי בכתביו האחרונים של אפלטון.

הוא חשב שכוחה של אמונה אינטלקטואלית איננה יכולה להיחשב כבת-תוקף, כמו שזה מאפיין שוויון סותר באמונות. אי הוודאות של מידע הגיוני נראית במידה שווה למסקנות הסיבה, ולכן אדם חייב להסתפק בהסתברות שיש בה כדי להיות מדריך מעשי. "אין אנו יודעים דבר, אפילו לא את הבורות שלנו". לכן, האדם הנבון חייב להסתפק בגישה האגנוסטית. הוא השתמש בשיטה של סוקרטס להדרכה ולא השאיר אחריו כתבים. עימותיו כללו הומור עוקצני ורעיונות פוריים.

## קישורים חיצוניים

* 

## הערות שוליים

קטגוריה:פילוסופים יוונים
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
אוטוליקוס

ממוזער|תרגום לטיני של "על הכדור הנע", 1587
**אוטוליקוס מפיטאנה** (; 360 לפנה"ס – 290 לפנה"ס) היה אסטרונום, גאוגרף ומתמטיקאי יווני.

אוטוליקוס נולד בפיטאנה שבאיוליה (טורקיה של היום). על חייו האישיים לא ידוע דבר, אבל נראה שעבודתו נכתבה באתונה בין השנים 335 לפנה"ס ל־300 לפנה"ס. עבודותיו ששרדו כוללות את הספר "על הכדור הנע" (Περὶ κινουμένης σφαίρας – פֶּרי קינומנס ספיירַס) ועבודה נוספת אודות זריחתם ושקיעתם של גרמי שמים. "על הכדור הנע" נחשב למאמר המתמטי העתיק ביותר מיוון העתיקה שנשמר במלואו.

אוטוליקוס ידוע כמורו של ארקסילאוס, ואוקלידס מתייחס לחלק מעבודותיו. פרנצ'סקו מאורוליקו תרגם את עבודותיו של אוטוליקוס במאה ה־16.

## מתמטיקה
בגאומטריה למד את מאפייני תנועתו של הכדור. האמונה היא שספריו הם הספרים המתמטיים העתיקים ביותר ששרדו עד היום. מחקרו של תיאודוסיוס אשר נכתב בספרו "כדוריות" מבוסס על מחקריו של אוטוליקוס אודות הכדור.

## אסטרונומיה
באסטרונומיה למד אוטוליקוס על הקשר שבין הזריחה והשקיעה של גרמי שמים: 

המכתש הירחי אוטוליקוס  קרוי על שמו.

## קישורים חיצוניים

קטגוריה:אסטרונומים יוונים
קטגוריה:מתמטיקאים מיוון העתיקה
קטגוריה:יוון העתיקה: גאוגרפים
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
נריין-מאר

**נריין-מאר** (ברוסית ובניינץ: **Нарьян-Мар**, בתרגום מניינץ: **העיר האדומה**) היא עיר ברוסיה בצפון-מזרח החלק האירופי, בירת הגליל האוטונומי של הניינץ, אשר במחוז ארכנגלסק. העיר נמצאת על אחד מיובליו של נהר הפצ'ורה במרחק 110 ק"מ מים ברנץ.

אוכלוסיית העיר נכון ל-2021 נאמדה ב-23,399 תושבים. עיקר התעשייה של העיר הוא עיבוד עצים, הגדלים באזור בכמויות גדולות. חלק מתושבי העיר עוסקים בדייג.

העיר אינה קשורה למערכת מסילות הברזל או לכביש סלול כלשהו. בהתאם לכך ניתן להגיע לעיר תוך שימוש בשדה תעופה המקומי או דרך הנמל (בתקופת הקיץ). מסילת ברזל הקרובה נמצאת כ-400 ק"מ דרום-מערבית לעיר. כבר תקופה ארוכה נבנה לעבר העיר כביש סלול אך הוא טרם הושלם (נכון לספטמבר 2011).

## היסטוריה
בטרם הקמת העיר בתחילת המאה ה-20, התקיים הכפר בלושצ'ליה. בשנת 1929 הוחל בבניית בית חרושת לעיבוד עצים ולידו הוקם יישוב עירוני לעובדי בית החרושת שנקרא על שמו של פליקס דזרז'ינסקי. ב-1931 לעיר הועבר המרכז האדמיניסטרטיבי של גליל ניינץ האוטונומי. ב-1933 שם היישוב שונה לנריין-מאר (העיר האדומה), בשפת הניינץ נריינה (אדום), מאר (עיר). ב-1935 היישוב נהפך לעיר. משנה זו העיר החלה להיבנות לפי תוכנית אדריכלית אחידה של רחובות ישרים ומקבילים, וכן בתים בגובה שתי קומות. ב-2002 בעיר נרשמה קהילה יהודית.

## ערים תאומות
לנריין-מאר חמש ערים תאומות:
*  
*  
*  
*  
*  החוזה בוטל ביום 29 ביוני 2017.

## קישורים חיצוניים

* 
* אנציקלופדיה מוי גורוד (עירי) 
* האתר הרשמי של אזור ניינץ האוטונומי
* 

## הערות שוליים

קטגוריה:רוסיה: ערים
קטגוריה:ננץ: גאוגרפיה
קטגוריה:יישובים שהוקמו ב-1929
קרן הכט

**קרן הכט** (נולדה ב-11 בספטמבר 1970) היא זמרת ישראלית.

## ביוגרפיה
בגיל שבע עשרה החליטה הכט להגשים את חלומה להיות זמרת והחלה לשיר. שוקי שוקי, בעלה של הזמרת דורית פרקש (שאיתה הקים את הצמד "שוקי ודורית"), הלחין לה את שירה הראשון "אחרי אטום" ויגאל גלאי, אז עורך עיתון "לאישה", כתב את המילים. השיר עוסק באישה הקמה משינה ומגלה שכל העולם נחרב בשל פצצת אטום והיא היחידה ששרדה את המתקפה. הקליפ לשיר, שביימה חדוה גלילי, הגיע לתחרות הקליפים השנתית בפסטיבל הסרטים בחיפה ב-1988. היא החלה לעבוד על אלבום, אך הוא נגנז לאחר שהתגייסה לצבא, שם שירתה בלהקת חיל האוויר.

## קריירה מוזיקלית
### הוצאת האלבום הראשון לאור
משסיימה את שירותה הצבאי יצרה קשר עם אביב גפן, שכתב לה אחד עשר שירים בעלי אופי מלנכולי, ובהם השיר "הראש שלו" שנכתב בהשראת צ'ייקובסקי, "תן לי לבד", "בתנאי שישוב" (שהפך לשיר זיכרון בולט של יום הזיכרון, ואף צולם לו קליפ בטלוויזיה החינוכית לתוכנית משירי יום הזיכרון) ו"לנצח". גפן עיבד, שר קולות רקע, ניגן והפיק ביחד עם ליאור טבת את תקליט הבכורה של הכט ואף הקליט עימה את הדואט "זה הרגש". האלבום, שנקרא בפשטות "קרן הכט", יצא לאור בסוף שנת 1993 ושיריו זכו להשמעות רבות מעל גלי האתר, אך ההתייחסות להכט קיבלה ביקורת שלילית כ"מוצר הלוואי של גפן" ולא כיצירה עצמאית. מעבר לזאת, בעת ההיא דרך כוכבה והכט הוגדרה כ"התשובה הנשית לאביב גפן". היא הרבתה להופיע במועדונים בתל אביב, אך הקריירה שלה החלה לדעוך. היא החלה לעבוד עם ירוסלב יעקובוביץ' על אלבום שני, שלבסוף נגנז.

בשלהי שנות התשעים חברה לגיטריסטי הרוק ארז נץ ואלי זולטא. בשנים 1997 ו-1998 יצאו לאור שיריה בהפקת ובעיבוד נץ על גבי תקליט שדרים לרדיו ובהם "אחרי ההתחלה", "אהבתי הפצועה", "קרן עכשיו" ו"בפרשת דרכים", אולם עוררו תשומת לב מועטה.

### 2000 והלאה
בשנת 2000, בהפקתו ובעיבודו של אלי זולטא, השתתפה הכט עם זהבה בן וחיה סמיר בהקלטת חידוש לשירו של שלום חנוך "ילדים של החיים".

בנובמבר 2001 יצא לאור אלבומה השני, "עונה שנייה לאהבה", בהפקת ירום כהן ואלי זולטא ובעיבודם עם ניר ריחני ("אדוש" מלהקת אלמנה שחורה) וארז נץ. בין שיריו היו "שכרון חושים", "אילו רק ידעתי", "זמן מת", "הירח של רומיאו" ו"ירח כתום". גם אלבום זה לא זכה להצלחה.

ב-2013 סיפרה הכט, לקראת הוצאת אלבומה השלישי "צבעוני", שבמהלך עבודתה על אלבום הבכורה היחסים בינה ובין גפן היו קשים ומתוחים. בין השאר, היא טענה שניסה להפריד בינה לבין גיטריסט להקת התעויוט הראל בן עמי שהיה באותה עת בן זוגה ושהשיר "תן לי לבד" מתוך האלבום נכתב על השניים והיה מעין ניסיון לגרום להם להיפרד, ושהסינגל "ילד משוגע" מתוך אלבומה החדש נכתב נגד גפן, שלטענתה "בעט בה בכל דרך אפשרית".

בשנת 2014 היא הופיעה ביחד עם להקת פנטגון.

בשנת 2025 הוציאה לאור אלבום משותף עם גיטריסט להקת בית הבובות לשעבר נתן סלומון.

## חיים אישיים
הכט נשואה לזיו כץ והיא אם לתאומות.

## דיסקוגרפיה

* קרן הכט (1993)
* עונה שנייה לאהבה (2001)
* צבעוני (2013)
* סלומון הכט (2025)

## קישורים חיצוניים

* 
* 

## הערות שוליים

קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות השרות בעברית
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:ישראליות שנולדו ב-1970
קטגוריה:ישראלים שנולדו ב-1970
מעגן

[שמאל|ממוזער|250px|מעגן ב[נורווגיה]]
**מַעֲגָן** הוא מקום שבו יכולות ספינות להתאחסן או למצוא מחסה ממזג האוויר. מעגנים יכולים להיות יצירי האדם או טבעיים. במעגן עשוי ידי אדם יהיה שובר גלים. מעגן טבעי מוקף במרבית צדדיו ביבשה.

יש להבחין בין מעגן לנמל; נמל הוא מתקן מעשה ידי אדם המוקם על חוף הים או לצדי נהר, שם יכולות סירות וספינות לטעון ולפרוק. הוא יכול לכלול רציפים, עגורנים, מחסני סחורות ומערכת תחבורה לשינוע הסחורות ביבשה.

## קישורים חיצוניים

* 

*
קטגוריה:מונחים ימיים
ננץ

**המחוז האוטונומי ננץ** (ברוסית: **Ненецкий автономный округ**; בתעתיק: **ננצקי אבטונומני אוקרוג**, בניינץ: **Ненёцие автономной ӈокрук**) הוא סובייקט בפדרציה הרוסית (מאז 1993) וחלק ממחוז ארכנגלסק, בצפונו של החלק האירופי של רוסיה. המחוז האוטונומי שוכן מצפון לחוג הארקטי.

נכון לינואר 2024 בזור התגוורו 42,224 תושבים.
## גאוגרפיה
המחוז האוטונומי שוכן בצפון מזרח רוסיה האירופית. אדמיניסטרטיבית הוא משתייך למחוז ארכנגלסק וגובל בו ממערב. בדרום גובל המחוז ברפובליקת קומי, במזרח – במחוז האוטונומי ימאלו-ננץ ובצפון – ב, בים ברנץ ובים קארה.

## היסטוריה
על פי כתבי עת רוסיים, שילמו תושבי האזור מיסים לנסיכי קייב החל מהמאה ה-9. במהלך המאות ה-13 עד ה-15 היה השטח בשליטת רפובליקת נובגורוד. עם סיפוח נובגורוד לנסיכות מוסקבה הועברו גם שטחי המחוז לשליטת מוסקבה.

ב ובתחילת המאה ה-20 היה השטח חלק מגוברניית ארכנגלסק. בשנת 1929 הוקם אוקרוג (מחוז) ננץ, ב-1930 שמו הוסב ל"אוקרוג לאומי ננץ" (Ненецкий национальный округ) ובשנת 1977 שונה שמו לאוקרוג אוטונומי. עד לשנת 1940 עיר וורקוטה היה חלק של המחוז (כיום ברפובליקת קומי).

במאי 2020 מחוז ארכנגלסק והמחוז האוטונומי ננץ החלו לנהל מגעים לאיחוד וחתמו על מזכר הבנות בנושא. אך תוכנית מיזוגה של ננץ בתוך מחוז ארכנגלסק נגנזה עד מהרה בשל התנגדותם של תושבי ננץ. המחוז האוטונומי ננץ היה הסובייקט הפדרלי היחיד שהצביע נגד במשאל העם על התיקונים לחוקת רוסיה שנערך בקיץ 2020 ובכך הביע את מחאתו לתוכנית האיחוד.

## ממשל
ימין|ממוזער|200px
הרשות המחוקקת היא "אספת נציגים של מחוז אוטונומי ננץ" שכוללת 19 חברים. בראש המחוז עומד מושל שנבחר ל-5 שנים. בספטמבר 2020 לתפקיד נבחר יורי בזדודני.

מבחינה אדמיניסטרטיבית החבל מחולק לראיון, עיר בעלי חשיבות מחוזית ויישוב בעל חשיבות מחוזית.

## דמוגרפיה
נכון לינואר 2024 בזור התגוורו 42,224 תושבים. כ-74% מאוכלוסיית המחוז מתגוררת בערים. בעיר הבירה, נריין-מאר, מתגוררים (נכון ל-2021) כ-24 אלף תושבים – מעל למחצית מאוכלוסיית המחוז.

בהתאם לנתוני מפקד אוכלוסין 2021 של הפדרציה הרוסית התושבים המקוריים של המקום – ננצים – מהווים כ-16.2% מאוכלוסיית המחוז, הרוסים – כ-63%, קומי – כ-5.8%.

## כלכלה
המחוז עשיר בעתודות נפט וגז. באזור הוקמו מתקנים להפקת נפט וגז. בנוסף לכך בעיר נריאן מר פועל נמל להעברת סחורות.

אספקת חשמל לתושבי האזור ותעשייה מבוססת על מספר תחנות כוח מבודדות.

הכביש הראשי של האזור לכיוון עיירה ברפובליקת קומי הוקם בשנת 2023. בעיירה זו נמצאת גם תחנה סופית של מסילת ברזל וממנה סחורות מועברות במכוניות.

בנריין-מר פועל נמל תעופה.

## קישורים חיצוניים

* 
* 
* 

## הערות שוליים

*
ניינץ
קטגוריה:מדינות וטריטוריות שהוקמו ב-1929
נירית ירון

**נירית ירון** (נולדה ב-16 בנובמבר 1960) היא במאית, פזמונאית ותסריטאית ישראלית.

## ביוגרפיה
ב-1979 נישאה למוזיקאי שלמה גרוניך, ממנו התגרשה ב-1989. ירון כתבה כמעט את כל תמלילי אלבומו "צמר גפן מתוק" שיצא ב-1982 ובהם "נואיבה" ו"עכשיו זה שנינו". 

כמו כן כתבה את תמלילי שיר השבוע בתוכנית זהו זה!, שהבולטים שבהם יצאו ב-1986 על גבי התקליט "אמא שלי תמיד רצתה שהבן שלה יהיה בטלוויזיה".

ב-1982 השתתפה בסרטה של מירה רקנאטי "אלף נשיקות קטנות".

ביימה את הקליפ "נגעה בשמים" של משינה.

ירון עבדה כמלהקת בסרט "אבא גנוב 1" בבימויו של ינקול גולדווסר, כתבה את הסדרה "לא כולל שירות" בהפקת הערוץ הראשון, וכן כתבה את רוב השירים המקוריים, ביניהם את שיר הנושא של הסדרה "לא כולל שירות", כולל שירים שבוצעו כקאברים של זמרים מהארץ ומחו"ל, והובילו להצלחה רבה של הסדרה ושל חברי להקת צעירי תל אביב. 

בשנת 1993 כתבה תסריט וביימה את הסרט "סיפורי תל אביב", יחד עם הבמאית איילת מנחמי.

בן זוגה של ירון הוא הפרסומאי אודי פרידן. ביימה בין השאר את הפרסומת למשקה "תפוזינה" של משרד הפרסום ראובני פרידן, פרסומת ל"נמס בכוס" ופרסומת למרק הנמס "רגע חם" של אסם. ב-2004 נדחתה תביעת דיבה שהגישה עם פרידן נגד אתר וואלה בעקבות כתבה בנושא זה.

אחותה, צפנת, הייתה נשואה למוזיקאי שם טוב לוי.

## פילמוגרפיה כבמאית
* סרט בית (דוקומנטרי), 1984
* ילדים ישראלים, 1984
* ילדה גדולה, 1987, 46 דקות.
* סיפורי תל אביב, 1992, 108 דקות (קרדיט משותף עם איילת מנחמי)

## קישורים חיצוניים

* 

*  
* עירית שמגר, נירית ילדה גדולה, "מעריב", 18 בדצמבר 1987

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:במאיות טלוויזיה ישראליות
קטגוריה:במאי טלוויזיה ישראלים
קטגוריה:בוגרות בית צבי
קטגוריה:בוגרי בית צבי
קטגוריה:תסריטאיות ישראליות
קטגוריה:תסריטאים ישראלים
קטגוריה:פזמונאיות ישראליות
קטגוריה:פזמונאיות כותבות עברית
קטגוריה:ישראליות שנולדו ב-1960
קטגוריה:ישראלים שנולדו ב-1960
חוסמס

**חוסמס** הוא שמה הערבי של שכבת קרקע המצויה במישור החוף. החוסמס היא השכבה הנמצאת מעל לסלעי הכורכר ומתחת לשכבת החמרה.

קרקע החוסמס היא חמרה פוסילית אפורה, המכילה תרכיזים גיריים קטנים ובהירים. קרקע החוסמס שבמישור החוף ניכרת בעצי אלון התבור הצומחים בה, ובמגוון של עשבים ובני שיח האופייניים לה.

החוסמס אינה נחשבת לאדמת גידול חקלאית משובחת, שלא כמו החמרה הסמוכה אליה. מצודת חוסמסה בחולון קרויה ככל הנראה על-שמה של אדמת חוסמס.

## הערות שוליים

קטגוריה:קרקעות לפי סוג
איניים

**איניים** (שם מדעי: Iniidae) היא משפחה מתת-סדרת לווייתני שיניים של דולפיני נהרות החיים בנהרות הטרופיים של אמריקה הדרומית.

לדולפינים אלה ישנם לסתות מוארכות בעלות הרבה שיניים, עיניים קטנות, ראש מוגבה, סנפירי גב וזרועות קטנים וצבעם ורדרד-אפור. אורכם יכול להגיע ל-2.6 מ'. הם חיים במים מתוקים ולעיתים ביערות מוצפים, בעיקר סביב מימי האמזונאס ותרים אחר דגים שונים כולל דגי פיראנה וסרטני מים מתוקים.

בעבר נכלל במשפחה מין יחיד - דולפין האמזונאס אך על פי מחקרים ובדיקות גולגולות התגלו עוד 2 מינים.

## מיון
*משפחה **איניים** (Iniidae)
**סוג איניה (Inia)
***מין דולפין נהרות ארגואיי (Inia araguaiaensis)
***מין דולפין נהרות בוליביאני (Inia boliviensis)
***מין דולפין נהרות אמזוני (Inia geoffrensis)
**סוג Goniodelphis - נכחד
**סוג Isthminia - נכחד
**סוג Meherrinia - נכחד
**סוג Ischyrorhynchus - נכחד
**סוג Saurocetes - נכחד

## קישורים חיצוניים

*
קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון אדוארד גריי
בזיק ויויו

**בזיק ויויו** (בצרפתית: **Joë chez les abeilles**) היא סדרת אנימציה צרפתית בת 39 פרקים, שהופקה לטלוויזיה בין השנים 1960 ל-1963. בשנת 1973 עובדה עלילת הסדרה מחדש כסרט קולנוע קצר באורך 60 דקות ויצאה לאקרנים. הסדרה שודרה בישראל בטלוויזיה החינוכית בשנות השמונים בתחילה בתוכנית "מה פתאום" ומאוחר יותר ב"רכבת ההפתעות".

## שיר הנושא
את הגרסה העברית של שיר הפתיחה כתבה דתיה בן-דור ושרה שלומית אהרון.  השיר היה פופולרי בקרב ילדים ואף עובד למשחק ידיים.

## עלילת הסדרה (1960 - 1963)
יויו הוא ילד אשר נתקל יום אחד בשני נערים אשר מנסים לגנוב דבש מתוך כוורת דבורים. הוא מצליח לעצור אותם. על מנת להודות לו מלכת הדבורים דובשנית מבקשת מבזיק, היועץ המועדף עליה, לכווץ את יויו לגודל של חרק בעזרת קסם על מנת לתת לו את ההזדמנות לבקר בממלכת הדבורים כאות הוקרה. בזיק ויויו מגלים יחד ממלכה מלאה בהפתעות וסכנות.

## עלילת הסרט (1973)
בגרסת הסרט הקצר (כ- 60 דקות), קבוצת נערים נתקלת בטירה מפחידה במהלך טיול. הנערים מגלים ענק גדול ממדים אשר גר בה. הענק תופס את הילדים ומכווץ אותם במכונת כיווץ לגודל חרקים. אחד הילדים, יויו, מצליח לברוח מהטירה ויוצא למסע הרפתקאות בכוורת דבורים. כאשר הוא מציל את הכוורת, מלכת הדבורים מכתירה אותו. לבסוף כל הדבורים בכוורת וחיות אחרות מהיער מתקיפות את הטירה ומצילות את חבריו של יויו, אשר בסוף חוזרים לגודלם הטבעי.

## קישורים חיצוניים

* 

קטגוריה:סדרות הנפשה צרפתיות
קטגוריה:סדרות טלוויזיה צרפתיות שעלו לשידור בשנות ה-1960
קטגוריה:הטלוויזיה החינוכית הישראלית - תוכניות רכש
פוליקרפוב Po-2

שמאל|ממוזער|מטוס פוליקרפוב Po-2
**פוליקרפוב Po-2** הוא מטוס קל דו-כנפי לשימוש כללי שכונה "קוקורוזניק" (מהמילה הרוסית кукуруза, "קוקורוזה" לתירס. קוקורוזניק הוא הכינוי הבלתי רשמי למטוסי ריסוס). מטוס זה היה אמין, פשוט, נוח להטסה והונע במנוע "שבצוב" רדיאלי מקורר אוויר בן 99 כוחות סוס. הדגם הראשון טס בינואר 1928 כמטוס אימון וריסוס אווירי. פשטותו ומחירו הזול הביאו לייצור של למעלה מ-40,000 יחידות עד שנות ה-50. על פי רוב ההערכות, זהו המטוס הדו-כנפי שיוצר במספרים הגדולים ביותר מאז ומעולם.

למרות שהיה נחות בכל מובן ממטוסים מודרניים (דאז), שירת Po-2 כמטוס קישור וכמפציץ לילי קל בחזית המזרחית במלחמת העולם השנייה. חיילי הוורמאכט כינו אותו Nähmaschine (מכונת תפירה) או Kaffeemühle (מטחנת קפה) בשל הרעש המקרקש של מנועו. הוא הופעל בהפצצות ליליות מגובה נמוך ביותר על הגרמנים תוך דאייה במנוע כבוי. השפעת ההפצצות הייתה נמוכה במובנים חומריים, אך קשה מבחינה מוראלית שכן לא אפשרה מנוח לגרמנים. מטוס Po-2 היה כה איטי עד שמהירותו המרבית הייתה נמוכה ממהירות ההזדקרות של מסרשמיט Bf 109 ושל פוקה-וולף Fw 190, שנשלחו ליירטו התקשו להפילו.

במהלך המלחמה הפעיל חיל האוויר הסובייטי כ-60 רגימנטים של Po-2 להפצצה לילית. אחד מהם, רגימנט מספר 588, הורכב מנשים בלבד ובשל כך זכה מפי הגרמנים לכינוי "מכשפות הלילה".

כוחות קוריאה הצפונית השתמשו במטוס באופן דומה במלחמת קוריאה (1950–1953). כוחות האו"ם כינו אותו "בדצ'ק צ'ארלי" ומצאו כי אפילו מיירטים נושאי מכ"ם התקשו ביירוט המטוס הקטן שהיה עשוי ברובו עץ ובד.

המטוס נבנה בשלל גרסאות הכוללות: אימון, מטוס ים, תובלה קלה, אמבולנס אווירי, צילום, נוסעים, תקיפה והפצצה, ביון וחקר אווירודינמיקה.

## נתונים
* אורך: 8.7 מטר
* גובה: 3.1 מטר
* מוטת כנפיים: 11.4 מטר
* משקל ריק: 770 ק"ג
* משקל מרבי: 1,350 ק"ג
* הנעה: מנוע אחד מתוצרת שבצוב (M-11D), בעל הספק של 115 כ"ס
* מהירות מרבית: 152 קמ"ש
* סייג רום: 3,800 מטר
* חימוש: מקלע 7.62 מ"מ, מטען פצצות במשקל של 300 ק"ג

## קישורים חיצוניים

קטגוריה:מטוסים סובייטיים במלחמת העולם השנייה
רובניימי

**רוֹבַנְיֶימי** (בפינית: **Rovaniemi**, בסאמי: **Roavenjárga** או **Ruä'vnjargg**) היא עיר בצפון פינלנד, כ-5 ק"מ מדרום לחוג הארקטי (חוג הקוטב הצפוני). שטחה 8,016.72 קמ"ר, ומתגוררים בה כ-61,700 תושבים. היא נחשבת לבירת לפלנד.

ברובניימי נמצא הארקטיקום, מוזיאון בתוך צינור זכוכית, המציג את חיי הלאפים (סאמי) ואת לפלנד בכלל.

כ-5 ק"מ צפונית לעיר נמצא הכפר של סנטה קלאוס על החוג הארקטי ולפי המסורת משם יוצא סנטה לחלק מתנות ברחבי העולם.

[ימין|ממוזער|כיכר [לורדי]]

ברובניימי נמצאת האוניברסיטה הגדולה בלפלנד והמכון הפוליטכני של רובניימי, לכן מתוך אוכלוסיית העיר - כ-10,000 סטודנטים מתגוררים בה, דבר המשפיע רבות על אופייה ומפרנס מועדונים ופאבים רבים בשטחה. בין תושביה המפורסמים של העיר ניתן למצוא את להקת לורדי, המפורסמת בתלבושותיה כמפלצות, אשר זכתה באירוויזיון ב-2006 והייתה הלהקה הפינית הראשונה אשר זכתה בתחרות. בעקבות הזכייה, שונה שמה של הכיכר המרכזית בעיר מכיכר "סמפו" לכיכר "לורדי" וניתן למצוא את טביעות רגליהם וידיהם של חברי הלהקה בבטון.

מכיוון שרובניימי נמצאת כה צפונה, על החוג הארקטי, בקיץ ניתן לחזות ברובניימי בתופעת "שמש חצות" (השמש נראית במשך כל שעות היממה), ובחורף אפשר לצפות שם בזוהר הקוטב עם ממוצע של כ-200 מופעים בשנה.

החורף ברובניימי קר מאוד, הטמפרטורה עשויה לרדת עד ל-30 מעלות צלזיוס מתחת לאפס ואף פחות מכך.

רובניימי נהרסה עד היסוד במלחמת העולם השנייה, ואחר-כך נבנתה מחדש בתכנונו של האדריכל אלבר אלטו. לאות הצדעה על כך שהיא בירת לפלנד, הוא בנה אותה בצורת קרני אייל המסתעפות מרחוב האליטוסקאטו (hallituskatu).

## ערים תאומות
* 
* 

## קישורים חיצוניים

* 
* 
* 

## הערות שוליים

*
קטגוריה:פינלנד: ערים
קטגוריה:לפלנד
קטגוריה:מסורות חג המולד
קטגוריה:יישובים שהוקמו ב-1960
מודל אופסלה

**מודל אופסלה** הוא מודל תאורטי מתחום הניהול הבינלאומי המשמש לתיאור תהליכי בינאום חברות. בבסיס המודל עומדת התפיסה לפיה חברות יפתחו פעילות בינלאומית באופן הדרגתי ולאורך זמן. דפוס הרחבת הפעילות הבינלאומית יונחה על ידי חדירה הדרגתית ממדינות הקרובות פסיכולוגית למדינת המקור למדינות הרחוקות פסיכולוגית ממדינת המקור. 

המודל נקרא על שם קבוצת חוקרים מאוניברסיטת אופסלה בשוודיה אשר פיתחו אותו במהלך שנות ה-70 של המאה העשרים, ונודע גם כ**אסכולת אופסלה**.

לפי המודל, תהליך החדירה לשוק זר מתחיל ממצב של אי מעורבות בייצוא למעורבות חלקית וספורדית בייצוא ישירות ממדינת המקור. בשלב השני החברה מקיימת ייצוא למדינת יעד מסוימת דרך מפיץ או סוכן מקומי ללא נוכחות פיזית במקום. בשלב השלישי החברה פותחת משרד מכירות מקומי במדינת היעד. ובשלב האחרון החברה פותחת ומנהלת מתקני ייצור במדינת היעד.

ההיגיון המנחה את המעבר משלב אחד לשני הוא תהליך למידה הדרגתי בו החברה ומנהליה משפרים את הבנתם ותפיסתם את שוק מדינת היעד, הפוטנציאל המסחרי שלו, התנאים הממסדיים והמסחריים הייחודיים לו ואת המסגרת התרבותית האופיינית לו. תהליך למידה זה מלווה במחויבות גוברת לשוק היעד בהשקעת משאבים הולכת וגוברת בכסף, הון אנושי וזמן.

בשלבים הבאים החברה שוקלת הרחבת פעילות לשווקים זרים אחרים, כשהעיקרון המנחה הוא מעבר משווקים קרובים פסיכולוגית לשווקים מרוחקים פסיכולוגית. קרבה או מרחק פסיכולוגי מאופיינים על ידי מידת הדמיון במסגרות המימסדיות והמסחריות, התרבות הלאומית והשפה בין מדינת המקור של החברה ומדינת היעד. 

עיקר הביקורת כנגד המודל מופנית כנגד המימד הדטרמיניסטי שלו, המכתיב כיוון התפתחות מסוים ולאורך שלבים מוגדרים. בפועל מחקרים שונים הראו כי חברות לא בהכרח פועלות לפי תכתיבי המודל ולעיתים מדלגות על שלבים מסוימים בהתאם לתנאים משתנים. כמו כן, נמצא גם כי חברות יכולות לנוע בכיוון המנוגד לתכתיבי המודל בתהליכים של נסיגה משווקים תחת תנאים מסוימים.

קטגוריה:תאוריות כלכליות
נשיא גאורגיה

**נשיא גאורגיה** (בגאורגית: **საქართველოს პრეზიდენტი**) הוא ראש המדינה וראש הצבא של גאורגיה.

בנובמבר 2018 נבחרה סלומה זוראבישווילי לנשיאה ונכנסה לתפקידה ב-16 בדצמבר. היא האישה הראשונה שכיהנה כנשיאת גאורגיה.

## תפקידים
על פי חוקת גאורגיה הנשיא משמש כראש המדינה וראש הצבא של גאורגיה ותפקידו להוביל ולבצע את המדיניות הפנימית והחיצונית של המדינה. מתוקף תפקידו בידיו גם הזכות למתן חנינה.

לפני התיקון לחוקה הגאורגית מפברואר 2004 הנשיא שימש כראש הממשלה. ב-2017 הוכנסו שינויים לחוקה לפיהן ב-2018 הן הבחירות הנשיאותיות הכלליות האחרונות וכי החל משנת 2024 הנשיא נבחר בהצבעת 300 חברי מועצת הבחירה הפרלמנטרית.

הנשיא נתון לאבטחת שירות אבטחת המדינה המיוחד.

## השבועה
לפני יום ראשון השלישי שאחרי הבחירות לנשיאות, מתקיים טקס השבעת הנשיא (בתרגום חופשי):

## נשיאי גאורגיה

להלן רשימת נשיאי גאורגיה:

## קישורים חיצוניים

* 
## הערות שוליים

*
קטגוריה:גאורגיה: פוליטיקה
עיבוד נתונים אוטומטי

ממוזער|250px|עיבוד נתונים ממוחשב
**עיבוד נתונים אוטומטי** (בראשי תיבות: **ענ"א**), או בקיצור **עיבוד נתונים**, הוא תהליך ממוכן הממיר נתונים למידע, כלומר קורא נתונים ומפיק מהם תמצית בעלת משמעות ותועלת.

במאה ה-21, מתבצע עיבוד נתונים באמצעות מחשב, אך קודם לשימוש הנרחב במחשבים הוא בוצע במכונות פשוטות יותר – ציוד לעיבוד נתונים – שעיבדו נתונים שנרשמו על-גבי כרטיסים מנוקבים. כדי להדגיש את הפן המעשי שלהן, מערכות עיבוד נתונים נקראות לרוב מערכות מידע, מכיוון שהן מציגות נתונים באופן ברור ומעובד.

בהקשר של עיבוד נתונים, נתונים מוגדרים כמספרים או תווים המייצגים פרטים כלשהם מהעולם האמיתי. נתון אחד הוא פרט אחד מהעולם האמיתי. המידע מתקבל מהנתונים על ידי הפעלת אלגוריתם, הסקה לוגית או חישוב סטטיסטי. מידע, בהקשר זה, מוגדר כתשובה בעלת משמעות לשאילתה כלשהי, או כתוצר ביניים שניתן לגלגלו לשאילתות נוספות.

בתחומי המדע וההנדסה, המונח ניתוח מידע משמש לתיאור עיבוד הנתונים. לרוב, בתחומים אלה נעשה שימוש באלגוריתמים ייחודיים ותחשיבים סטטיסטיים מדויקים שאינם שכיחים בתחומים העסקיים. בעוד שבתחומים העסקיים מקובל לייצג את הנתונים במספרים שלמים, נקודה קבועה או במספרים בינאריים, הרי שבתחומי המדע וההנדסה הנתונים הם לרוב מספרים ממשיים המיוצגים בנקודה צפה.

## שלבים בעיבוד נתונים
ממוזער|Centre|300px|תהליך עיבוד נתונים

תהליך עיבוד הנתונים כולל לרוב מספר שלבים. ראשית, יש להמיר את הנתונים לפורמט דיגיטלי הקריא על ידי מחשב. לאחר מכן, ניתן להפעיל תהליכי המרה נוספים, בהתאם למקור וסוג הנתונים. לבסוף, יש להזין את הנתונים המעובדים למערכת מידע כלשהי לשם ניצולם, לדוגמה, לשם כריית מידע והצגתו באופן גרפי.

אלמנטים חשובים בעיבוד נתונים:
* הזנת נתונים
* ניקוי נתונים
* קידוד נתונים
* תרגום נתונים
* סיכום נתונים
* צבירת נתונים
* אימות נתונים
* צִלְווּחַ נתונים
* ניתוח סטטיסטי
* מחסנאות נתונים
* כריית נתונים
* הצגת נתונים
* גלגול נתונים

## ראו גם
* מערכת עיבוד תנועות
* צינור עיבוד נתונים
* חישוב (מדעי המחשב)
* היתוך מידע

## קישורים חיצוניים
* 

קטגוריה:מידע
קטגוריה:מחשוב
קטגוריה:ניהול ידע
קטגוריה:טכנולוגיות מידע
פיג'ו 202

**פיג'ו 202** (בצרפתית: Peugeot 202) מכונית צרפתית מתוצרת פיג'ו, שתוכננה לפני מלחמת העולם השנייה ויוצרה בין השנים 1938–1940. במהלך מלחמת העולם, עם השתלטותה של חברת פולקסווגן הופסק ייצור הרכב, ולאחר סיומה של המלחמה ב־1945 המשיכה חברת פיג'ו בייצור הרכב עד 1949, אז הוחלף הדגם בפיג'ו 203.
## ייצור
חברת פיג'ו יצרה 104,126 כלי רכב מדגם זה. הרכב בעל העיצוב האירודינמי שווק תחת הסלוגן "הצבעת עבור זה ואנו בונים אותו עבורך"

לרכב מנוע 1.1 ליטר שסיפק 30 כ"ס והגיע למהירות מרבית של 100 קמ"ש. הרכב מתאפיין בעיקר בשני פנסי הדרך הצמודים זה לזה ואשר נמצאים מאחורי ה"גריל". עיצוב זה נלקח מה-פיג'ו 402 שהוצג ב-1936.

מתחרי ה- "פיג'ו 202" היו : דגם רנו ז'יוואקאטר ודגם סימקה 8. כל שלושת הדגמים יוצרו בצרפת.

כיום מוערך מחיר הרכב, במחיר הנע בין 4,500 ועד 8,000 אירו (בהתאם למצב הרכב).

## דגמים
**פיג'ו Type 202BH / Type 202 B / Type 202**
יוצרו בין השנים 1938–1939.
**פיג'ו 202 קבריולה (cabriolet)**
יוצר בין השנים 1939–1947, עם הפסקה בעת מלחמת העולם. לדגם הקבריולה היה את אותו המנוע כבשאר הדגמים, ומפרט טכני דומה.
**פיג'ו Type 202UB** - הדגם המסחרי (טנדר)

## ראו גם
* פיג'ו

## קישורים חיצוניים

קטגוריה:דגמי מכוניות שהושקו ב-1938
קטגוריה:מכוניות צרפתיות
202
מכינה קדם-צבאית אדרת

**המכינה הקדם-צבאית אדרת** היא מכינה קדם-צבאית המוגדרת כ"בית מדרש ישראלי לחברה וסביבה". המכינה נוסדה בשנת תש"ס (2001) במושב אדרת שבעמק האלה.
## היסטוריה
המכינה הוקמה בשנת 2000 על ידי תושבים צעירים מהרחבת מושב אדרת [שמריהו בן פזי, גיל מסטיי, איתן הוניג], אשר ראו ברעיון הסביבתי-חברתי ערך רב והמשך למגמה של התחדשות חברתית שהתרחשה בהרחבת המושב באמצעות החדרת "דם חדש" של משפחות צעירות ממקומות שונים. ליוזמה הצטרפו תושבים צעירים נוספים  מישובי עמק האלה אשר סייעו בהובלת המכינה בשנותיה הראשונות.  ראש המכינה הראשון היה דני פרדקין אשר שימש בפקיד עד 2007, אותדני החליף החליף דר' שמריהו בן פזי שעומד כיום בראש המכינה.

עד שנת 2018 פעלה המכינה מתוך מושב אדרת ובתחילת שנת הלימודים תשע"ח, עברה המכינה לקיבוץ רבדים, בשפלת החוף. בנוסף, נפתחה שלוחה של המכינה בכפר הנוער עיינות. 

כיום מפעילה המכינה ארבע שלוחות, כולן בתוך כפרי נוער, במטרה ליצור שותפות וקהילתיות עם קהילת כפרי הנוער. מלבד השלוחה בעיינות, קיימות שלוחות בכפר סילבר, הדסה נעורים וכפר הנוער בן שמן.

המכינה מקדישה זמן רב ללימוד תכנים של "בית מדרש ישראלי", כגון תנ"ך, יהדות, ציונות, מזרחנות וכדומה, לצד עיסוק נרחב בחיי קבוצה וב"עבודת המידות" האישית והקבוצתי,  זאת לצד עיסוק רחב בהכרת ארץ ישראל, פיתוח כושר גופני והכנה לצבא.

המכינה עוסקת רבות בפעילות קהילתית, והשלוחה בעיינות מאפשרת גם התנסות מעשית בפיתוח נושאי הקיימות הסביבתית. שיתוף הפעולה עם כפרי הנוער מאפשר לחניכי המכינה ולמדריכיה להכיר וליצור שותפות עם אוכלוסיית כפרי הנוער, שחלקם גם משתלבים במכינה עם תום לימודיהם.

למכינה הקדם-צבאית מגיעים מדי שנה כ-120 חניכים מסיימי כתה י"ב, שבחרו לדחות את גיוסם לצה"ל בשנה, על מנת להתחנך ברוח המכינה. המכינה גם מפעילה תוכנית לשנה ב' ("מדרשה למעשה"), בה לומדים בוגרי שנה א' של המכינה ושל מוסדות אחרים, המעוניינים בלימוד מעמיק נוסף למשך חצי שנה. בתוכנית ההמשך משתתפים בדרך כלל, כ-20 חניכים.

## מטרות המכינה

המכינה שמה לה למטרה "לטפח מנהיגות ישראלית חדשה שמחה ומלאת תקווה, ליצור מקום העוסק בכנות בשאלה כיצד בונים חברה טובה יותר, מקום המחנך ללימוד על מנת לעשות."
* למידה מעמיקה של הבעיות והאתגרים בפניהן ניצבת החברה הישראלית וחיפוש דרכים להתמודד עמן.
* העמקת הזיקה לארץ ישראל, למורשת היהודית, לסביבה ולקהילה בה חיים.
* הכשרת החניכים ועידודם לשירות משמעותי ומיטבי בצה"ל ובמסלולי פיקוד וקצונה.
* חינוך למנהיגות מתוך רגישות חברתית וענווה, על ידי העצמת החניך ברמה האנושית, החברתית והרעיונית.
* עבודת המידות, בירור רעיוני, התנסות ואמונה ביכולת להיות אנשים טובים יותר, הלוקחים חלק בתיקון אדם, אומה ועולם.

הלימודים במכינה משלבים עיסוק בנושאים המכשירים את החניכים לחיים במדינת ישראל, עם דגש על הכשרה לצבא בפרט, לבין נושאים שמטרתם לעזור לכל חניך לעצב זהות אישית בדגש על זהות ציונית.

## קישורים חיצוניים
* 

* 

## הערות שוליים

קטגוריה:מועצה אזורית מטה יהודה: חינוך
אדרת
רפאל קוק

הרב **רפאל הכהן קוּק** (18 בספטמבר 1900, כ"ד באלול תר"ס - 15 ביולי 1971, כ"ב בתמוז תשל"א) היה רב העיר טבריה מקום המדינה ועד פטירתו.

## קורות חייו
נולד בבירז שבליטא לרב דב בער הכהן קוק, שהיה אחיו של הרב אברהם יצחק הכהן (הראי"ה) קוּק. למד בישיבת מיר ובישיבת טלז.

בשנת 1925, עלה לארץ ישראל עם משפחתו ולמד בישיבת מרכז הרב בראשות דודו הרב אברהם יצחק הכהן קוק. עמד לימין דודו בסידור שיעוריו לפני תלמידי הישיבה, ובפגישותיו הרבות, וזאת למעלה מעשר שנים. בשנת 1933 עבר ללמוד במכון הארי פישל, והוציא לאור במסגרתו את תוספות הרא"ש על מסכת מועד קטן. עסק בצרכי ציבור, דוגמת מאבק במיסיון.

בט"ו באב ה'תרפ"ח נישא לרחל, בתו של הרב שמחה מנדלבוים, ועבר להתגורר בבית המשפחה, בית מנדלבאום, הסמוך לשער מנדלבאום. נהג להתפלל מדי שבת בביתו של הרב יצחק זאב סולובייצ'יק ושמע ממנו דברי תורה רבים.

בתחילת שנת תש"ח נבחר לכהן כרב הראשי של טבריה ואב בית הדין שבה מטעם הרבנות הראשית, תפקיד שבו נשא עד פטירתו בשנת תשל"א. בשנותיו הראשונות בעיר עמד לצידו הרב אשר זאב ורנר, שכיהן כרבם של חסידי סלונים עד לפטירתו בשנת תשי"ח.

לאחר פטירתו הוקמה על שמו ישיבת תורת רפאל בירושלים.

## כתביו
הרב קוק היה בקשר מכתבים עם רבנים בולטים, בענייני הלכה ואגדה. נכדיו הוציאו לאור את כתביו בספר "כהונת רפאל". תלמידיו הוציאו לאור ספר בענייני פורים בשם "כהונת רפאל" וחוברת הכוללת את דברי תורתו בענייני חתונה.

## ילדיו
* הרב שלמה הכהן קוק - כיהן כרב הראשי של רחובות. נספה בתאונת דרכים עם אשתו יהודית ושניים מילדיהם בחנוכה תשל"ב (1971)
* הרב שמחה הכהן קוק - כיהן כרב הראשי של רחובות לאחר פטירת אחיו, שלמה
* הרב נחום קוק - רב ברמת גן ואביו של הרב דב קוק
* הרב אברהם יצחק קוק - ראש ישיבת מאור התלמוד ברחובות
* שרה זהבה, נשואה לרב יעקב כ"ץ
* לאה - מרצה ומנחת הורים. בעבר, מורה בבית יעקב בפתח תקווה. בעלה הוא הרב אברהם שרמן, שכיהן כדיין בבית הדין הרבני הגדול

## קישורים חיצוניים
* הרב יהושע ויסינגר, הממשיך הנעלם: לדמותו של הרב רפאל הכהן קוק זצ"ל, **[[אסיף (כתב עת)|אסיף]]** ג, תשע"ו, עמ' 1157-1177
* 

## הערות שוליים

קטגוריה:אנשי העלייה הרביעית
קטגוריה:בוגרי ישיבת טלז
קטגוריה:טבריה: רבנים ראשיים
קטגוריה:רבנים חרדים ישראלים
קטגוריה:משפחת מנדלבוים
רפאל
קטגוריה:בוגרי ישיבת מרכז הרב
קטגוריה:יהודים הקבורים בבית הקברות בטבריה
קטגוריה:אישים שעל שמם ישיבות בישראל
קטגוריה:ישראלים שנולדו ב-1900
קטגוריה:ישראלים שנפטרו ב-1971
תם חובב

**תֹם חובב** (נולד ב-30 בנובמבר 1983), לוחם טאקוונדו ישראלי. 

בשנת 2006 זכה במדליית כסף באליפות אירופה בקטגוריית משקל עד 68 ק"ג. חובב מתאמן בעמותת האריות ומאומן על ידי מאמן הנבחרת – אביעד בלוך. חובב הוא חבר סגל היהלום, הסגל הבכיר ביותר בוועד האולימפי הישראלי. בעל חגורה שחורה דאן 3.

## הישגים בולטים
*מקום חמישי תחרות מיון עולמית 2008
***מדליית כסף אליפות אירופה בוגרים (2006)**
*מדליית זהב באליפות צרפת (2006)
*מדליית זהב באליפות קרואטיה הפתוחה (2006)
*מדליית זהב באליפות ברצלונה הפתוחה (2006)
*מדליית כסף באליפות ירושלים הפתוחה (2006)
*מדליית כסף אליפות בלגיה (2005)
*מדליית כסף אליפות הולנד (2005)
*מדליית זהב אליפות צרפת הפתוחה (2005)
*מדליית ארד גביע צרפת 
*מדליית ארד אליפות אירופה לנוער
*מדליית ארד אליפות העולם לנוער

## קישורים חיצוניים
* ההתאחדות הישראלית לטקוואנדו

קטגוריה:לוחמי טאקוונדו ישראלים
קטגוריה:ישראלים שנולדו ב-1983
המועצה הלאומית של אוסטריה

**המועצה הלאומית** (בגרמנית: **Nationalrat**) היא הבית התחתון של האספה הפדרלית של אוסטריה, המהווה את הפרלמנט האוסטרי. למרות היותה הבית התחתון, המועצה הלאומית היא למעשה המשפיעה יותר מבין שני הבתים, ולעיתים כשאומרים "הפרלמנט האוסטרי" מתכוונים למעשה אליה בלבד. המועצה מורכבת מ-183 חברים הנבחרים בבחירות ישירות. בחירות אלו מתקיימות מדי 5 שנים, אך לעיתים מוקדם יותר, כשהמועצה הלאומית מחליטה להתפזר מוקדם מן הרגיל.

## תפקידי המועצה
במועצה הלאומית מרוכזים למעשה כל כוחות החקיקה של אוסטריה; על מנת לאשר חוק כלשהו חייבת להיות הסכמה של המועצה. לאחר שהחוק מאושר על ידי המועצה הלאומית, הוא עובר לידי המועצה הפדרלית (הבית העליון של הפרלמנט) לאשרור. אם המועצה הפדרלית מאשרת את החוק, או פשוט לא עושה דבר בעניינו, הוא מתקבל. לעומת זאת, אם המועצה הפדרלית מטילה וטו על הצעת החוק, המועצה הלאומית יכולה לנסות להעביר את ההצעה מחדש. אם המועצה הפדרלית עדיין מתנגדת, עליה לקבל קוורום (מספר מינימלי של משתתפים בישיבה הדרוש לקבלת החלטות מחייבות) גבוה יותר מהרגיל על מנת לבטל סופית את ההצעה. במילים אחרות, למועצה הפדרלית אין שום כוח ממשי למנוע אימוץ של חוק, והאפשרות שלה לעשות זאת היא קלושה ביותר. 

שלושת המקרים היוצאים מן הכלל שבהם המועצה הלאומית לא יכולה לקבוע חוק בלי הסכמה מלאה של המועצה הפדרלית הם: חוקים לשינוי החוקה של אוסטריה, חוקים להפחתת הזכויות של מדינות אוסטריה, וחוקים הקשורים למבנה הארגוני של הפרלמנט.

## ראו גם

* המועצה הפדרלית של אוסטריה
* האספה הפדרלית של אוסטריה
* פוליטיקה של אוסטריה
* בתי מחוקקים לפי מדינה

## קישורים חיצוניים

* 
* המועצה הלאומית באתר הפרלמנט האוסטרי

קטגוריה:ערכים שבהם תבנית בריטניקה אינה מתאימה
אוסטריה
קטגוריה:אוסטריה: פוליטיקה
שוקי קואז

**שוקי קואז** (נולד ב-6 ביוני 1962) הוא ג'ודוקא ישראלי בכיר (דאן 7), ומבכירי מאמני הג'ודו בישראל. מאמן נבחרת ישראל לשעבר בג'ודו לבוגרים ואלוף ישראל בג'ודו 13 פעמים.

הישגו האישי הגדול ביותר של קואז היה מקום חמישי במשקל עד 60 ק"ג באליפות אירופה לבוגרים 1989 שהתקיימה בהלסינקי, פינלנד.

קואז אימן והוביל את נבחרת הג'ודו של ישראל לאולימפיאדת אתונה 2004 ולאולימפיאדת בייג´ין 2008.

הישגו הגדול של קואז בתור מאמן הנבחרת היה להצעיד אותה לזכייה באליפות אירופה לאומות 2005 ולהגיע לראשונה לאליפות העולם לאומות.

קואז הוא מאמנו האישי של טל פליקר, שזכה במדליית ארד באליפות העולם בבודפשט, הונגריה ב־2017 ובמדליית ארד באליפות אירופה 2018 בתל אביב.

קואז הוא מראשוני אגודת הג´ודו ג´ודוקאן שאותה הקים אחיו אדי קואז. כיום מנהל קואז את סניפי מועדון ג´ודוקאן ברעננה ובכפר סבא.

## קישורים חיצוניים

## הערות שוליים

קטגוריה:מאמני ג'ודו ישראלים
קטגוריה:ג'ודוקא ישראלים
קטגוריה:בוגרי בית הספר פיק"א
קטגוריה:בוגרי תיכון עמל א' (פתח תקווה)
קטגוריה:ישראלים שנולדו ב-1962
פלוגה מסייעת

**פלוגה מסייעת** היא פלוגה לוחמת הקיימת בגדודי חיל הרגלים וחיל השריון (ערך מורחב: מסייעת שריון), אך חייליה אינם עוסקים במקצועות חיל הרגלים הנפוצים. הפלוגה מורכבת ממספר מחלקות מקצועיות בתחומן, שמטרתן לסייע לשאר הכוחות הלוחמים של הגדוד באש, ניווט או בתצפית. בנוסף, קיימות פלוגות לוחמות נוספות הנקראות "פלוגה רובאית" והיא קיימת בחיל הרגלים וחיל ההנדסה הקרבית.

## הרכב ותפקידים
מטרת הפלוגה המסייעת היא לספק למפקד הגדוד יכולת סיוע אש או תצפית לכוחותיו האחרים (הפלוגות המבצעיות). בעוד שמדובר אמנם ביכולות סיוע מצומצמות יחסית, יתרונן הוא בכך שהמג"ד יכול להפעילן מיידית, ואינו נדרש לבקש אותו מהרמה הממונה (באמצעות הגדס"ר החטיבתי, שתפקידו לסייע לכלל גדודי החטיבה). כך יכול המג"ד להפעיל, למשל, מאמץ סיור בקדמת כוחות הגדוד, או לתת סיוע-אש לפלוגותיו באמצעות מחלקת המרגמות מבלי לבקשו מכוחות תותחנים מסופחים (קשה בדרך-כלל לשנות תוכנית הפעלת-אש ארטילרית ברמה החטיבתית, וגם לצורך הכוונתן נדרשים לידע מוקדם ולמקצועיות).

בשל תפקידיה של הפלוגה המסייעת, בדרך-כלל מפקד הפלוגה ותיק יותר ממפקדי הפלוגות האחרות בגדוד, וכלל חיילי הפלוגה הם לוחמים ותיקים שהחלו את שירותם בפלוגות המבצעיות ("פלוגות מסלול") ועברו לפלוגה המסייעת (לכן כונו בעבר הפלוגות המסייעות בצה"ל "פלוגות הרב"טים").

## מבנה בצבא הבריטי, תקופת מלחמת העולם השנייה
* מחלקת חבלה
* מחלקת מרגמות "3 (או 81 מ"מ) - 6 מרגמות
* מחלקת מקלעים בינוניים ויקרס או לואיס (מק"בים) - 4 יחידות
* מחלקת שריוניות, כלי עזר

## הפלוגה המסייעת בצה"ל
במלחמת העצמאות היה מבנה המסייעת:
* מחלקת חבלה
* מחלקת מרגמות 81 (6 יחידות)
* מחלקת מקלעים בינוניים (בזות)

מאז עבר מבנה המסייעת שינויים וכיום (2025) במסגרת הפלוגה המסייעת הצה"לית נמצאות לרוב המחלקות הבאות:
*מחלקת הסיור (מחס"ר, על-בסיס רכבי-שטח בעלי עבירות גבוהה כמו ההאמר).
*מחלקת מרגמות בינוניות (על-בסיס נגמ"שים).
*מחלקת נ"ט (מצוידת בטילי "עורב" או "גיל", נישאות על-בסיס חי"ר, רכבי-שטח או נגמ"שים).בעבר מחלקת הנ.ט. הייצה מצוידת בטילי דרגון, שנישא על ידי חייל אחד.
*מחלקת רתק שחמושות במקלעים כבדים (למשל הבראונינג 0.5) ובמקל"רים.

לעיתים, יתווספו תחת-פיקוד מפקד הפלוגה כוחות-סיוע נוספים, כמו כיתות או מחלקות צלפים.

המבנה אינו קבוע ועשוי להשתנות מחטיבה לחטיבה, לדוגמה, בחטיבת הצנחנים, מסייעת נקראת פלגת "אש", מחלקת הסיור נקראת מחלקת ניוד משמע תפקידה הוא לנייד לוחמים, פצועים ואספקה בלבד. לכל פלגה רובאית יש צוות "נשק" (רתק), צוותי המרגמות מתניידים על בסיס האמר-חנית (מרגמה) וקיים צוות צלפים שמאגד תחתיו את כל צלפי הגדוד ובשגרה מהווה מחלקה אורגנית שמתאמנת וחונכת את לוחמיה ובזמן לחימה כל צמד צלפים מסופח לצוות נשק בפלגה רובאית.

### הווי
כיוון שבעבר חיילי הפלוגה המסייעת בצה"ל היו לוחמים ותיקים בדרך-כלל, הפלוגה התאפיינה באווירה חופשית יותר ובמשמעת רופפת יחסית לשאר פלוגות הגדוד. כיום הפלוגה עדיין נחשבת לוותיקה עקב היותה מורכבת משני מחזורים עיקריים אך החיילים מגיעים לפלוגה לאחר סיום תקופת המסלול, כמו לשאר הפלוגות הרובאיות.

## ראו גם
* גדס"ר - גדוד סיור
* פלס"ר - פלוגת סיור
* פלנ"ט - פלוגת נ"ט ("פלוגת עורב")

## הערות שוליים

קטגוריה:חיל הרגלים הישראלי
קטגוריה:יחידות צבאיות
אדי קואז

**אדי קואז** (נולד ב-10 במאי 1959) הוא ג'ודוקא ישראלי לשעבר, מאמן ג'ודו שכיהן בעבר כיו"ר איגוד הג'ודו וכיו"ר ההתאחדות לספורט בישראל.

כיום משמש קואז יו"ר סיעת "יש עתיד" בפתח תקווה וחבר מועצת העירייה מטעמה.

## ציוני דרך בתחום הספורט
כג'ודוקא פעיל היה קואז אלוף ישראל 13 שנה ברציפות, אלוף המכביה ואלוף כינוס הפועל. הוא התחרה באולימפיאדת לוס אנג'לס (1984) בה הגיע לשלב רבע הגמר במקום השביעי.

קואז יזם והקים בשנת 1993 את "ג'ודוקאן", אגודת הג'ודו הגדולה בישראל, אשר מונה אלפי חברים בכל רחבי הארץ. משנת 1996 עד 2010 הוא כיהן כיו"ר איגוד הג'ודו בישראל.

בנוסף כיהן אדי כסגן ראש עיריית פתח תקווה וכמרקטינג דירקטור של איגוד הג'ודו האירופאי.

לקואז הוענקה חגורה דאן 7 על ידי האיגוד האירופאי כהוקרה על פעילותו לקידום הג'ודו באירופה ובישראל.

קואז הוא אחיו של שוקי קואז, לשעבר מאמן נבחרת ישראל בג'ודו לבוגרים ואלוף ישראל בג'ודו 13 פעמים.

אדי נשוי ליעל קואז ואב לארבעה ילדים.

## תפקידים נוספים
* יו"ר ההתאחדות לספורט
* סגן יו"ר הוועד האולימפי
* יו"ר איגוד הג'ודו הישראלי
* מאמן ג'ודו לאומי בנבחרות ישראל
* דירקטור בהנהלת הטוטו
* סגן עיריית פ"ת
* ראש מנהל שפ"ע בעיריית פ"ת
* חבר מועצה וחבר הנהלה בעיריית פ"ת
* ממונה על גן החי בפ"ת
* חבר ועדת בינוי ערים.
* חבר הנהלת האיגוד האירופי בג'ודו שחברות בו 50 מדינות
* במסגרת התפקיד הנ"ל משמש דירקטור בתחום השיווק והפרסום.

## קישורים חיצוניים

* איגוד הג'ודו הישראלי
* מועדון ג'ודקאן

## הערות שוליים

קטגוריה:מאמני ג'ודו ישראלים
קטגוריה:ג'ודוקא ישראלים
קטגוריה:ג'ודוקא אולימפיים ישראלים
קטגוריה:משתתפים ישראלים באולימפיאדת לוס אנג'לס (1984)
קטגוריה:עסקני ספורט ישראלים
קטגוריה:בוגרי בית הספר פיק"א
קטגוריה:חברי מועצת העיר פתח תקווה
קטגוריה:ישראלים שנולדו ב-1959
הרי הדולומיטים

[שמאל|ממוזער|250px|[קבוצת סלה]]
ה**דּוֹלוֹמִיטִים** (באיטלקית: **Dolomiti**; בגרמנית: **Dolomiten**; בפורלן: **Dolomitis**) הם רכס הרים המהווה חלק מהרי האלפים. הרכס נמצא בצפון איטליה, ונמשך מנהר אדיג'ה במערב עד עמק פְּיֵבֵה במזרח. גבול הדולומטים הצפוני הוא עמק פּוּסְטֶר, והדרומי הוא עמק סוּגָנָה.

נהוג לחלק את הרכס לדולומיטים המערביים והדולומיטים המזרחיים, כאשר ההפרדה נעשית לאורך הציר שבין עמק בַּדְיָה לבין עמק קוֹרְדֵבוֹלֶה, דרך מעבר קָמְפּוֹלוֹנְגוֹ. בתחום זה ישנם יותר מארבעים קרחונים.

הרכס נמצא בתחומי נפת בלונו (Belluno) שבמחוז ונטו, ונפות דרום טירול וטרנטו שבמחוז טרנטינו-אלטו אדיג'ה.

הרי הדולומיטים נוצרו לפני 200 מיליון שנה, מתוך ים קדמון שכיסה את האזור. הם מאופיינים במצוקים גבוהים וחשופים, היוצרים נופים דרמטיים במיוחד.

הפסגה הגבוהה ביותר ברכס היא פסגת מרמולדה (3,343 מ').

## היסטוריה
בזמן מלחמת העולם הראשונה, חצה קו הלחימה בין הכוחות האיטלקים לכוחות האוסטרו-הונגריים את הדולומיטים. אנשים רבים מבקרים בדולומיטים כדי לטפס ב"וִיָה פֶרָטָה", שבילים מוגנים שנוצרו לראשונה בזמן אותה מלחמה. בהסכם שנחתם עם סיומה של המלחמה הועבר הרכס כולו, שהיה שייך לחבל טירול האוסטרי, לידי איטליה.

השם "דולומיטים" נגזר משמו של המינרלוג הצרפתי דֵאוֹדָה גְּרָטֵה דֵה דוֹלוֹמְייה (Dolomieu), אשר היה הראשון שתיאר את סוג סלע המשקע האופייני להרים הללו, סלע הדולומיט.

## תיירות
הרי הדולומיטים הם יעד פופולרי לתיירות ספורט החורף, בזכות אתרי סקי רבים הנמצאים בתחומם. 12 אתרי סקי בהרים חולקים סקי פס משותף הנקרא דולומיטי סופרסקי, המאפשר גלישה על מסלולי סקי באורך 1,220 ק"מ. ארבעה מתוך אתרי הסקי הללו נמצאים סביב קבוצת סלה והם מציעים מסלול סקי טבעתי הנקרא סלה רונדה. גם בקיץ מושכים הרי הדולומיטים מטיילים רבים, מטפסי הרים, מטפסי צוקים, גולשי מצנחי רחיפה, הנהנים מהנופים הדרמטיים ומהתשתית התיירותית המפותחת.

בהרי הדולומיטים רכבלים רבים העולים לרכסים הגבוהים, שכן זהו אזור סקי. אחדים מהם נמצאים לצדי כבישים ראשיים, דוגמת הרכבל במעבר פלצרגו (באיטלקית: **Passo Falzarego**) המגיע לבקתת לגזוי (באיטלקית: **Lagazuoi**) בגובה 2,752 מטר, או הרכבל במעבר פורדוי (באיטלקית: **Passo Pordoi**), המגיע לרכס פורדוי (באיטלקית: **Sass Pordoi**) בגובה 2,950 מטר. אתר סקי פופולרי נוסף הוא אזור קרונפלאץ.

## קישורים חיצוניים

* אתר האינטרנט של הרי הדולומיטים
*
* אלטה ויה 1 - מסלול הליכה מפורסם בדולומיטים
* 
* 
* 
* 

דולומיטים
דולומיטים
המועצה הפדרלית של אוסטריה

**המועצה הפדרלית של אוסטריה** (בגרמנית: **Bundesrat** - בונדסראט) היא הבית העליון של האספה הפדרלית של אוסטריה, המהווה את הפרלמנט האוסטרי. הבחירות למועצה מתבצעות באופן לא ישיר, אלא על ידי בחירת מספר נציגים באופן אזורי בכל אחת ממדינות אוסטריה, כך שמספר נציגיה של כל מדינה נקבע פחות או יותר בהתאם לגודל אוכלוסייתה, ועל כן מספר החברים בה משתנה במעט מבחירות לבחירות. כיום (נכון ל-6 בפברואר 2025) מכהנים במועצה הפדרלית 60 חברים.

למרות היותה הבית "העליון", סמכויותיה של המועצה הפדרלית פחותות יותר משל הבית התחתון. המועצה הפדרלית יכולה אמנם להטיל וטו על הצעות חוק שמתקבלות על ידי המועצה הלאומית (הבית התחתון), אך המועצה הלאומית יכולה לערער על ההחלטה, וביטול סופי של הצעת החוק על ידי המועצה הפדרלית יכול להתקבל רק אם היא מצליחה להשיג קוורום (מספר מינימלי של משתתפים בישיבה הדרוש לקבלת החלטות מחייבות) גבוה מן הרגיל, ועל כן יכולותיה מוגבלות ביותר.

שלושת המקרים היוצאים מן הכלל שבהם המועצה הלאומית לא יכולה לקבוע חוק בלי הסכמה מלאה של המועצה הפדרלית הם: חוקים לשינוי חוקת אוסטריה, חוקים להפחתת הזכויות של מדינות אוסטריה, וחוקים הקשורים למבנה הארגוני של הפרלמנט.

## ראו גם
*הפרלמנט האוסטרי
*האספה הפדרלית של אוסטריה
*המועצה הלאומית של אוסטריה
*בתי מחוקקים לפי מדינה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אוסטריה: פוליטיקה
תמונת התינוק המחופש למחבל מתאבד

ממוזער|250px|תמונת התינוק הלבוש כמחבל מתאבד
**תמונת התינוק המחופש למחבל מתאבד** היא תצלום של תינוק פלסטיני חוגר מתקן דמוי חגורת נפץ שנמצא בעת חיפוש שערכו חיילי צה"ל בבית בחברון ב-29 ביוני 2002. בתצלום מופיע תינוק בן 18 חודשים, עומד פעור עיניים בחליפת תינוק ולגופו קשור מה שנראה כמו חגורת נפץ סטריאוטיפית המורכבת מחוטי חשמל ומקלות דינמיט. לראשו בנדנה אדומה עם כיתוב בערבית: "**"كتائب القسام".** המשמעות בעברית היא "גדודי עז א-דין אל-קסאם", שהם הזרוע הצבאית של חמאס.

תמונה זו היא אחת התמונות הבולטות מהאינתיפאדה השנייה ועוררה זעזוע בדעת הקהל בעולם. התצלום שהוחרם על ידי צה"ל זכה לתשומת לב תקשורתית ושימש את ההסברה הישראלית. עיתונים ישראלים פרסמו את התמונה תחת הכותרות "טרור בחיתולים" (מעריב) ו"נולד להרוג" (ג'רוזלם פוסט). דורי גולד, היועץ של ראש ממשלת ישראל דאז אריאל שרון, אמר שהתמונה "מסמלת את השנאה וההסתה שההנהגה הפלסטינית מזינה בה דור שלם של נוער פלסטיני". דובר מחלקת המדינה של ארצות הברית, ריצ'רד באוצ'ר, אמר כי ארצות הברית רואה את התמונה כ"תצוגה מעוררת סלידה במיוחד".

עיתונאי הארץ דיווח שעיתונאית פלסטינית בחברון הייתה מופתעת מהזעם הרב והמהומה שחוללה התמונה בישראל. לדבריה "אני יכולה למצוא הרבה מאוד תמונות כאלה. ילדים רבים מחקים מבוגרים ולובשים מסכות צעצוע ורובי צעצוע, בייחוד בזמן תהלוכות. זה לא מוזר בכלל". היא הוסיפה ואמרה שהיא ראתה ילדים בגיל דומה לזה שבצילום לובשים תחפושות דומות. היא אמרה: "בחברה שלנו זה קורה הרבה. זה סוג של תופעה". גם סבו של התינוק, רדוואן אבו טורקי, אמר שהלבשת התינוק כמחבל מתאבד הייתה "רק בדיחה". תמונות נוספות של ילדים ותינוקות פלסטינים הלבושים כמחבלים מתאבדים פורסמו מאז ואף הודגמו במהלך השנים בפעילויות כגון תהלוכות וקייטנות קיץ של החמאס.

## קישורים חיצוניים
* 
* דיווח ב-BBC על התקרית

## הערות שוליים

קטגוריה:האינתיפאדה השנייה באמצעי התקשורת
קטגוריה:טרור בישראל
קטגוריה:2002 בישראל
קטגוריה:ילדים בסכסוך הישראלי-פלסטיני
קטגוריה:תצלומים בישראל
תחבורה בגרמניה המזרחית

הרפובליקה הדמוקרטית הגרמנית (גרמניה המזרחית) ירשה מערכת תחבורה הרוסה מגרמניה הנאצית. אף על פי שהתחבורה על כלל צורותיה פותחה משמעותית תחת שלטונו של היטלר, חלק גדול ממנה נהרס במהלך מלחמת העולם השנייה. בנוסף, מפעלים לייצור אמצעי תחבורה נלקחו על ידי הסובייטים כפיצויי מלחמה. לאחר הקמתה של המדינה החלה מערכת התחבורה להתפתח בצורה איטית. בשנות ה-60 הושקעו משאבים רבים בפיתוחה של מערכת התחבורה במדינה כחלק מהצמיחה הכלכלית הגבוהה. מחסור במשאבים לתחזוקתה הוביל
להידרדרות  מערכת התחבורה. 
## תחבורה יבשתית
### כבישים
נכון ל-1986 היו בה 47,214  ק"מ של כבישים מתוכם 1,561 ק"מ של כבישי עורק מהירים ("אוטובאהן"). נכון לאותה שנה היו כ-2,000,000 מכוניות נוסעים ו-238,900 מכוניות מסחריות. 
רוב המכוניות בגרמניה המזרחית היו מתוצרת מקומית (בעיקר טראבנט, בארקס וווטבורג. לאורך שנות ה-60 וה-70 חלה צמיחה מהירה בקצב ייצור כלי הרכב ועקב כך עלתה חשיבותם של הדרכים מהירות ("אוטובאהן") ובשנות ה-70 הושלמו כביש ברלין המזרחית-רוסטוק ודרזדן-לייפציג.
### רכבות
מערכת הרכבות של גרמניה המזרחית, כמו כל ענפי התחבורה האחרים ניזוקה קשות. בשנות ה-60 נרשמו הישגים מרשימים כאשר הונחו מסילות רכבת רבות. ב-1986 היו 13,777 ק"מ של מסילות ברזל ומתוכם 2,523 ק"מ מחושמלות. בשנות ה-70 וה-80 נרשמו השגים מרשימים כאשר רבים מקטרי קיטור הוחלפו במנועי דיזל ומנועים חשמליים. ב-1986 38% מהמנועים כבר היו מבוססי חשמל ותוכניות קראו להגדיל נתח זה ל-60% ב-1990. הישג מרשים נוסף נרשם בתחילת שנות ה-80 עם הצגתם של אמצעים אלקטרוניים על מנת לייעל את תפעולה של מערכת הרכבות.
## תחבורה אווירית
חברת התעופה הממשלתית במדינה הייתה אינטרפלוג והיא נשאה בכל טיסות הפנים והחוץ האזרחיות. נמלי תעופה רבים נהרסו במהלך מלחמת העולם השנייה ושוקמו לאורך השנים. שנפלד היה נמל התעופה המרכזי של המדינה ושכן בבירה ברלין המזרחית. נמלי תעופה חשובים אחרים שכנו בלייפציג, דרזדן וארפורט.

## תחבורה ימית
### נמלי ים
צי הסוחר מנה נכון ל-1986 446 ספינות בנות 100 טונות ומעלה. יציאת הים היחידה של גרמניה המזרחית הייתה לים הבאלטי. כל הנמלים שעל הים הבלטי נהרסו במהלך מלחמת העולם השנייה. הנמלים של גרמניה המזרחית (כולם בים הבלטי) היו רוסטוק, ויסמאר, שטרלזונד וזאמניץ. החשוב מכולם היה הנמל  שברוסטוק. עד שנת 1957 הייתה רוב הפעילות בנמלים משותקת עקב ההרס הרב. החל מ-1957 נעשו בנמל השקעות הון מסיביות שהובילו להפיכתו לנמל הרביעי בגודלו בים הבלטי. נמל ויסמאר התמחה באשלג וחיטה ושטרלזונד בעץ. 
#### נתיבי שיט פנימיים
גרמניה המזרחית ירשה מערכת נתיבי שיט פנימיים שהייתה מפותחת לפני מלחמת העולם השנייה. אורכם הכולל של נתיבי השיט היה 2,538 ק"מ. נתיב שיט חשוב ביותר היה נהר האלבה. הנמלים החשובים ביותר של נתיבי השיט הפנימיים היו בברלין המזרחית, פוטסדאם, דרזדן והאלה.

## ראו גם

קטגוריה:גרמניה המזרחית
קטגוריה:תחבורה לפי מדינה
Blackfield (אלבום)

***Blackfield*** הוא אלבום הבכורה של להקת הרוק המתקדם בלאקפילד בהובלת הזמרים-יוצרים אביב גפן וסטיבן וילסון, שני אמנים שזכו להצלחה מסחרית מרשימה במדינותיהם. האלבום יצא לאור ב-5 בפברואר 2004.

מופיעים באלבום השירים "Cloudy Now", גרסה מתורגמת לשיר "עכשיו מעונן" מתוך האלבום מ-1993 הנושא את אותו השם, "Scars", גרסה מתורגמת לשיר "צלקות" מתוך "יומן מסע" משנת 2000, ו-"Glow", שיר מקורי של הלהקה, אשר תורגם מאוחר יותר על ידי גפן לעברית ויצא לאור תחת השם "זוהרים" באלבומו "עם הזמן" משנת 2006.

האלבום נמכר ביותר ממאה אלף עותקים ברחבי העולם. בעקבותיו ההרכב יצא לסיבובי הופעות באירופה וארצות הברית (סיבוב ההופעות האירופי מתועד בסרטו של מוטי קירשנבאום, "אוטובוס החלומות").

## רשימת השמעה
מילות השירים נכתבו על ידי סטיבן וילסון ואביב גפן והמוזיקה לשירים הולחנה על ידי גפן, למעט היכן שצוין אחרת.

## משתתפים
* אביב גפן - זמרה, גיטרה
* סטיבן וילסון - זמרה, גיטרה
* דניאל סלומון - קלידים, פסנתר, קולות רקע, ניצוח (1, 5, 7, 10)
* ספי אפרתי - גיטרה בס
* גאווין האריסון - תופים (1, 6)
* כריס מייטלנד - תופים (2, 9, 10)
* ירמי קפלן - תופים (3, 7)
* רביעיית האשליות - כלי מיתר (1, 5, 7, 10)

## קישורים חיצוניים

* ביקורת של האתר "השרת העיוור" על בלאקפילד

קטגוריה:אלבומי בכורה מ-2004
קטגוריה:אלבומי חברת הליקון
קטגוריה:אלבומים באנגלית
אבן שושן

**אבן-שושן** הוא שם משפחה עברי, עברות של השם הלועזי . 

קטגוריה:שמות משפחה עבריים